b'\n_START_ARTICLE_\nAlbertas Medzevi\xc4\x8dius\n_START_SECTION_\nBiografija\n_START_PARAGRAPH_\nIki 1946\xc2\xa0m. mok\xc4\x97si \xc5\xbdie\xc5\xbemar\xc5\xb3 progimnazijoje, 1949\xc2\xa0m. baig\xc4\x97 Gruzd\xc5\xbei\xc5\xb3 veterinarijos technikum\xc4\x85. 1949\xc2\xa0m. Prien\xc5\xb3 apskrities veterinarin\xc4\x97s ligonin\xc4\x97s ved\xc4\x97jas. 1954\xc2\xa0m. baig\xc4\x97 Lietuvos veterinarijos akademij\xc4\x85, \xc4\xafgijo veterinarijos gydytojo kvalifikacij\xc4\x85._NEWLINE_Iki 1955\xc2\xa0m. LVA Fiziologijos katedros asistentas. 1955\xe2\x80\x931958\xc2\xa0m. \xe2\x80\x9ePergal\xc4\x97s\xe2\x80\x9c kol\xc5\xabkio (Vilkijos rajonas) pirmininkas. 1958\xe2\x80\x931961\xc2\xa0m. LKP Lazdij\xc5\xb3 rajono komiteto sekretorius. 1961\xc2\xa0m. Lazdij\xc5\xb3 rajono vyr. veterinarijos gydytojas. 1961\xe2\x80\x931992\xc2\xa0m. dirbo Zoologijos ir parazitologijos institute (nuo 1989\xc2\xa0m. Ekologijos institutas): nuo 1964\xc2\xa0m. Parazitologijos laboratorijos vadovas, nuo 1970\xc2\xa0m. \xc5\xa1ios laboratorijos imunologin\xc4\x97s grup\xc4\x97s vadovas, nuo 1985\xc2\xa0m. Imunologijos ir genetikos laboratorijos Imunologijos sektoriaus vadovas. 1965\xc2\xa0m. veterinarijos moksl\xc5\xb3 kandidatas. 1967\xc2\xa0m. vyresnysis mokslinis bendradarbis. _NEWLINE_Visas\xc4\x85jungin\xc4\x97s helmintolog\xc5\xb3 draugijos narys, 1964\xe2\x80\x931972\xc2\xa0m. Lietuvos helmintolog\xc5\xb3 draugijos pirmininkas. 1965\xe2\x80\x931992\xc2\xa0m. t\xc4\x99stinio tematinio leidinio \xe2\x80\x9eActa parasitologica Lituanica\xe2\x80\x9c vykdantysis redaktorius._NEWLINE_Veikla: Moksliniai tyrimai arba Mokslo darbuotojas. Veterinarin\xc4\x97s medicinos moksl\xc5\xb3 daktaras (1965\xc2\xa0m., laipsnis nostrifikuotas kaip agrarini\xc5\xb3 moksl\xc5\xb3 daktaras 1994\xc2\xa0m. kovo 8 d. Lietuvos mokslo tarybos sprendimu Nr. 006777)._NEWLINE_\xc5\xa0eima: s\xc5\xabnus Vilius (g. 1966\xc2\xa0m.); dukros: Vida Puod\xc5\xbeiukien\xc4\x97 (1956\xe2\x80\x932002) ir Edita Dennig (g. 1969\xc2\xa0m.). T\xc4\x97vas: Konstantinas Medzevi\xc4\x8dius s. Jurgio (1901\xe2\x80\x931950), motina: Elena Lan\xc4\x8dinskait\xc4\x97-Medzevi\xc4\x8dien\xc4\x97 d. Mykolo (1907\xe2\x80\x931984).\n_START_SECTION_\nMokslin\xc4\x97 veikla\n_START_PARAGRAPH_\nDid\xc5\xbei\xc4\x85j\xc4\x85 mokslini\xc5\xb3 darb\xc5\xb3 dal\xc4\xaf sudar\xc4\x97 fundamentiniai eksperimentiniai tyrimai ai\xc5\xa1kinant organizmo atsak\xc4\x85 \xc4\xaf helmint\xc5\xb3 mono, super ir reinvazijas, imunologinio persitvarkymo d\xc4\x97sningumus, imuninio atsako valdym\xc4\x85 naudojant helmint\xc5\xb3 antigenus, imunoglobulinus, antilimfocitinius serumus, hormoninius, fermentinius, antihistamininius preparatus, vitaminus, mikroelementus, antibiotikus, \xc5\xa1i\xc5\xb3 preparat\xc5\xb3 antigenines, imunologines, citotoksines, citostatines savybes ir kt._NEWLINE_Taikom\xc5\xb3j\xc5\xb3 darb\xc5\xb3 srityje pareng\xc4\x97 kovos ir profilaktikos priemoni\xc5\xb3 su parazitoz\xc4\x97mis, patobulino eksperimentini\xc5\xb3 tyrim\xc5\xb3 metodikas: suk\xc5\xabr\xc4\x97 antigen\xc5\xb3 gamybos metod\xc4\x85 ir invazin\xc4\x97s med\xc5\xbeiagos kultyvavimo metodik\xc4\x85. Tyrim\xc5\xb3 rezultatus paskelb\xc4\x97 daugiau kaip 200 mokslini\xc5\xb3 darb\xc5\xb3._NEWLINE_Reng\xc4\x97 mokslinius kadrus. Jo vadovaujami aspirantai: V. Ku\xc4\x8diukas (1970\xc2\xa0m.), A. V. Remeikis (1974\xc2\xa0m.), Z. Eimontas (1975\xc2\xa0m.), E. Mozalien\xc4\x97 (1980\xc2\xa0m.), A. Labeckaja (1985\xc2\xa0m.) ir kt.\n_START_SECTION_\nGenealoginiai tyrimai\n_START_PARAGRAPH_\nSurinko archyvin\xc4\x99 med\xc5\xbeiag\xc4\x85, i\xc5\xa1analizavo j\xc4\x85, sudar\xc4\x97 Medzevi\xc4\x8di\xc5\xb3, Lan\xc4\x8dinsk\xc5\xb3, Petrausk\xc5\xb3, Rasiukevi\xc4\x8di\xc5\xb3, Ambriz\xc5\xb3, \xc5\xa0alkausk\xc5\xb3, Pa\xc5\xa1kevi\xc4\x8di\xc5\xb3,Svinsk\xc5\xb3,Kasciukevi\xc4\x8di\xc5\xb3, La\xc5\xa1ini\xc5\xb3, Stempo\xc5\xbeick\xc5\xb3,Mork\xc5\xabn\xc5\xb3,Racevi\xc4\x8di\xc5\xb3, Bartu\xc5\xa1evi\xc4\x8di\xc5\xb3, Gonest\xc5\xb3, Kupri\xc5\xb3, Balni\xc5\xb3, Grilevi\xc4\x8di\xc5\xb3 ir keliolikos kit\xc5\xb3 gimini\xc5\xb3 genealoginius med\xc5\xbeius.  Atskirose \xc5\xa1akose i\xc5\xa1ai\xc5\xa1kinta nuo 11-os iki 14-kos gentaini\xc5\xb3 kart\xc5\xb3 (generacij\xc5\xb3).Identifikuota apie 1500 tiesiogini\xc5\xb3 gentaini\xc5\xb3. Taip pat analizavo bei apra\xc5\xa1\xc4\x97 istorini\xc5\xb3 epoch\xc5\xb3 ypatumus ir nagrin\xc4\x97jo prot\xc4\x97vi\xc5\xb3 nobiliteto (kilmingumo) problemas.'